I 1996 begyndte Clement Lefebvre for første gang at bruge Linux med Slackware.  Efter kort tid begyndte flere og flere distributioner at dukke op, og i takt med at hurtigere internethastighed blev udbredt begyndte Clement Lefebvre at "distro-hoppe" (begreb for at skifte mellem forskellige udgivelser af Linux), og lærte mere og mere om Linux og de forskellige, tilgængelige udgaver. Med tiden ønskede Clement Lefebvre at gøre noget for Linux, og han startede med at hjælpe folk og skrive brugervejledninger. Efter et stykke tid lærte han (ifølge ham selv) plusser og minusser ved de fleste udgaver at kende, og på den måde fik han ideen til at lave sin egen.